PSH กาง 5 กลยุทธ์หลักขับเคลื่อนธุรกิจปี 63 ตั้งเป้ารายได้แตะ 4 หมื่นลบ.
PSH กาง 5 กลยุทธ์หลักขับเคลื่อนธุรกิจปี 63 ตั้งเป้ายอดขาย 3.8 หมื่นลบ.-รายได้แตะ 4 หมื่นลบ. พร้อมเปิดตัว 30 โครงการใหม่ มูลค่า 3.6 หมื่นลบ.
PSH กาง 5 กลยุทธ์หลักขับเคลื่อนธุรกิจปี 63 ตั้งเป้ายอดขาย 3.8 หมื่นลบ.-รายได้แตะ 4 หมื่นลบ. พร้อมเปิดตัว 30 โครงการใหม่ มูลค่า 3.6 หมื่นลบ.
21 ก.พ. 2563

นางสุพัตรา เป้าเปี่ยมทรัพย์ รองประธานเจ้าหน้าที่บริหารกลุ่มบริษัท พฤกษา โฮลดิ้ง จำกัด (มหาชน) หรือ PSH เปิดเผยว่า ในปี 63 ตลาดอสังหาริมทรัพย์จะยังมีความท้าทาย ซึ่งส่วนหนึ่งเป็นผลมาจากการชะลอตัวของเศรษฐกิจโลก และเศรษฐกิจภายในประเทศ โดยผู้ประกอบการรายใหญ่ที่เป็นผู้นำตลาดจะมีความได้เปรียบกว่ารายเล็ก โดยในปี 63 บริษัทตั้งเป้ายอดขายที่ 3.8 หมื่นล้านบาท และเป้ารายได้รวมที่ 4 หมื่นล้านบาท ใกล้เคียงกับผลงานดำเนินงานปีที่แล้ว
โดยมีการปรับกลยุทธ์รุกธุรกิจอสังหาริมทรัพย์อย่างรัดกุมในทุกมิติท่ามกลางสภาวะเศรษฐกิจที่ชะลอตัวให้เติบโตอย่างมั่นคงและแข็งแรงภายใต้ 5 กลยุทธ์หลัก เพื่อรักษาความเป็นผู้นำในตลาดอสังหาริมทรัพย์อย่างต่อเนื่อง ได้แก่
ในปี 63 บริษัทมีแผนเปิดตัวโครงการใหม่รวม 30 โครงการ มูลค่า 3.6 หมื่นล้านบาท แบ่งเป็น ทาวน์เฮาส์ 18 โครงการ บ้านเดี่ยว 6 โครงการ คอนโดมิเนียมกลุ่มแวลู 4 โครงการ และคอนโดมิเนียมกลุ่มพรีเมียม 2 โครงการ เน้นทำเลที่มีศักยภาพและมีความต้องการซื้อจริง โดยจะเปิดขายในช่วงจังหวะที่เหมาะสม ควบคู่กับสร้างแบรนด์ให้แข็งแกร่ง โดยหัวใจสำคัญคือพัฒนาคุณภาพบ้านพร้อมนวัตกรรมการอยู่อาศัยเพื่อส่งมอบคุณภาพชีวิตที่ดีที่สุดให้กับลูกค้า ส่วนมูลค่ายอดขายรอโอน (Backlog) ยังมีมูลค่าสูงถึง 2.9 หมื่นล้านบาท ซึ่งคาดว่าจะรับรู้รายได้ในปีนี้ 1.09 หมื่นล้านบาท ที่เหลือจะทยอยรับรู้ใน 2-3 ปีข้างหน้า รวมถึงการเร่งดำเนินธุรกิจขายแผ่นพรีคาสท์ จะทำให้พฤกษามีรายได้ตามเป้าหมายที่วางไว้
สำหรับผลการดำเนินงานในปี 62 บริษัทฯ สามารถทำยอดขายได้ 35,601 ล้านบาท รายได้ 39,885 ล้านบาท และกำไรสุทธิ 5,359 ล้านบาท เปิดตัวโครงการทั้งสิ้น 36 โครงการ มูลค่า 41,170 ล้านบาท แม้จะยังไม่ถึงตามเป้าหมายที่วางไว้ เนื่องจากมีการเลื่อนบางโครงการมาเปิดในปีนี้  โดยรวมถือว่ายังเป็นที่น่าพึงพอใจ เนื่องจากปีที่ผ่านมามีปัจจัยที่เหนือการควบคุมไม่ว่าจะเป็นสภาพเศรษฐกิจที่ไม่เอื้ออำนวย รวมถึงมาตรการ LTV ที่ทำให้ตลาดหดตัวลง